REGULAMENT
cu privire la organizarea şi desfăşurarea
Concursului pentru elaborarea imnului, logo-ului și sloganului pentru Proiectul ”Soroca – Capitala Tineretului 2014”
I. DISPOZIŢII GENERALE

1. Concursul pentru elaborarea imnului, logo-ului și sloganului pentru Proiectul ”Soroca – Capitala Tineretului 2014”, în continuare ”Concurs”, este organizat de Primăria oraşului Soroca în parteneriat cu Consiliul Raionului Soroca, Centrul de Resurse pentru Tineret DACIA și Consiliul Local al Tinerilor Soroca, coordonat cu Ministerul Tineretului Sportului al Republicii Moldova, fiind cuprins în Programul Național de Acţiuni în Domeniul Tineretului pentru Anul 2014.
2. Scopul concursului este:

· să stimuleze participarea publică, inclusiv a tinerilor, la elaborarea elementelor de identificare și promovare a Proiectului „Soroca – Capitala Tineretului 2014”;
· să valorifice potenţialul artistic şi creativ la scară națională;

· să identifice dintr-o varietate mai mare de opțiuni, cele mai reușite elemente de identificare și promovare a Proiectului „Soroca – Capitala Tineretului 2014”: imnul, logo-ul, sloganul.

II. ORGANIZAREA ŞI DESFĂŞURAREA CONCURSULUI
1. La Concurs pot participa cetățeni, sau persoane juridice din Republica Moldova.
2. Concursul se va desfășura în perioada ianuarie 2014 și va fi organizat în trei etape:

· prima etapa, 3-17 ianuarie 2014, înscrierea la concurs, depunerea dosarelor;
· a doua etapă, 20 ianuarie 2014, analiza dosarelor;

· a treia etapă, 22 ianuarie 2014, desemnarea câștigătorilor.

III. ÎNSCRIEREA LA CONCURS; DEPUNEREA DOSARELOR
3. Înscrierea la concurs a participantului se face automat prin depunerea dosarului de participare la secretariatul Concursului, până pe data de 17 ianuarie, ora 18:00, la Centrul de Resurse pentru Tineret DACIA, situat pe adresa: str. Mihai Sadoveanu 21, or. Soroca, MD-3006, Republica Moldova, tel. +373 230 23619, persoana de contact Lilia Grîu, Coordonator Program.

4. Dosarul poate fi expediat prin intermediul serviciilor poștale sau prezentat individual.

5. Dosarul este compus din Formularul de participare, foi A4 pe care este imprimat textul imnului, imaginea logo-ului, motoul, care vor fi semnate de autori, inclusiv un CD, pe care sunt înscrise în format electronic lucrările. Formularul de participare, foile cu lucrările imprimate și CD-ul, sunt incluse într-un plic de format A3 sigilat, cu includerea pe el a datelor obligatorii:

· numele, prenumele participantului sau denumirea instituției;
· adresa de contact;
· inscripția ”Concursul pentru elaborarea imnului, logo-ului și sloganului pentru Proiectul ”Soroca – Capitala Tineretului 2014”;
· în cazul depunerii individuale la sediul secretariatului se scrie data de facto.
5. La acest Concurs pot participa, persoane sau instituții la toate secțiunile, sau individual la secțiunile pe care și le-au ales. Nu este o condiție de participare, prezentarea de către un candidat a lucrărilor pe toate secțiunile. Evaluarea și selectarea câștigătorilor, se va face de către organizatori pe fiecare secțiune în parte.
IV. CONDIȚII PENTRU PARTICIPARE

SECŢIUNEA IMNUL CAPITALEI TINERETULUI 2014

5. Participanţii la această secţiune trebuie să respecte următoarele condiții:

· tematica lucrării trebuie să reprezinte viaţă și valorile tinerilor, specificul orașului Soroca și importanţa conceptuală a Proiectului ”Capitala Tineretului”;
· creaţia este proprie, originală, care nu a fost folosită anterior;
· textul lucrării să fie scris în limba de stat şi să nu depăşească 3 strofe şi refren, prezentat pe foaie A4 cu semnătură;
· durata interpretării lucrării să nu depășească 3 minute;
· proiectului imnului trebuie să fie prezentat în format electronic pe un CD.
SECŢIUNEA LOGO-UL CAPITALEI TINERETULUI 2014

6. Participanţii la această secţiune trebuie să respecte următoarele condiții:
· tematica lucrării trebuie să reprezinte viaţă și valorile tinerilor, specificul orașului Soroca și importanţa conceptuală a Proiectului ”Capitala Tineretului”;
· creaţia este proprie, originală, care nu a fost folosită anterior;
· logo-ul este prezentat inițial în format „JPG„, iar finalistul după selectarea lucrării lui, va prezenta logo-ul în formatul vectorial ”EPS” sau ”CDR” pe suport electronic CD;
· proiectului logo-ului trebuie să fie prezentat în format electronic pe un CD.

SECŢIUNEA SLOGANUL CAPITALEI TINERETULUI 2014

7. Participanţii la această secţiune trebuie să respecte următoarele condiții:
· tematica lucrării trebuie să reprezinte viaţă și valorile tinerilor, specificul orașului Soroca și importanţa conceptuală a Proiectului ”Capitala Tineretului”;
· creaţia este proprie, originală, care nu a fost folosită anterior;
· sloganul poate fi formulat până la maxim - 5 cuvinte;
· formularea sloganului se va face în limba de stat;

· sloganul este prezentat pe o foaie A4, cu semnătura autorului.
8. Condiții generale:
· materialele înscrise la Concurs nu trebuie să aducă prejudicii sub nici o formă - materială, morală sau de imagine, atât persoanelor juridice, cât și persoanelor fizice;
· materialele nu trebuie să aibă conținut pornografic, ce încurajează violența și discriminarea, precum și cu caracter ce invadează demnitatea și intimitatea umană;

· vor fi acceptate doar creațiile noi, care nu au participat la alte concursuri.
V. ANALIZA DOSARELOR
9. Dosarele vor fi analizate de către o Comisia specială, instituită prin Dispoziţia Primarului orașului Soroca.
10. Comisia va fi formată din 11 persoane, dintre care:

· 3 reprezentanți de la Primăria or. Soroca;

· 2 reprezentanți de la Consiliul raional Soroca;

· 2 reprezentanți de la Centrul de Resurse pentru Tineret DACIA;

· 2 reprezentanți de la Ministerul Tineretului și Sportului al Republicii Moldova;

· 2 reprezentanți de la Consiliul Local al Tinerilor.

11. Criteriile de selectare
· reprezentativitate;

· originalitatea creației;

· impactul mesajului;
· creativitatea artistică.
VI. NORME FINANCIARE

12. Cheltuielile de organizare şi desfăşurare a vor fi suportate de către Primăria orașului Soroca.
13. Cheltuielile de participare la concurs sunt suportate de către concurenți.
14. Premiile se vor acorda în felul următor:

· pentru secțiunea ”Imnul Soroca - Capitala Tineretului 2014” – 5000 lei;

· pentru secțiunea ”Logo-ul Soroca - Capitala Tineretului 2014” – 1000 lei;
· pentru secțiunea ”Sloganul Soroca - Capitala Tineretului 2014” – 500 lei.
VII. DISPOZIŢII FINALE
15. Prezentul Regulament se publică în ziarele locale „Observatorul de Nord”, „Realitatea plus” şi pe paginile web: http://www.youthsoroca.md, http://www.soroca.org.md, http://www.primsoroca.md, http://www.mts.gov.md.
16. Concurenții își dau acordul privind utilizarea materialelor din Concurs pentru promovarea Proiectului ”Soroca – Capitala Tineretului 2014”.
17. Concurentul al cărui material a fost desemnat câștigător își pierde orice drept asupra acestuia.
18. Organizatorii pot cere modificări la lucrările care au fost selectate participanților din Concurs.
19. Materialele prezentate la concurs nu se restituie, ele vor rămâne în arhiva organizatorilor.
Anexe:

· Formularul de participare

